***Приложение № 1***

**Т Е Х Н И Ч Е С К А С П Е Ц И Ф И К А Ц И Я**

**Предметът на настоящата обществена поръчка е:**

„Техническо обслужване и ремонт на моторни превозни средства, собственост на Министерство на финансите, включително доставка и монтаж на резервни части, консумативи, годишен технически преглед и пътна помощ” разпределени както следва:

17 бр. МПС, предоставени на ЦУ на МФ в Таблица № 1

Таблица № 1

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Марка и модел | Рег.№ | Kw | Обем | Год. | Гориво | Шаси № | Двигател № |
| 1 | Волво S 60 | CA1036KK | 125 | 2435 | 2007 | Бензин | YV1RS614972634119 | 4100050 |
| 2 | Волво S 60 | CA1037KK | 125 | 2435 | 2007 | Бензин | YV1RS614972634124 | 4099975 |
| 3 | Волво S 60 | CA1038KK | 125 | 2435 | 2007 | Бензин | YV1RS614972634111 | 4099889 |
| 4 | Волво S 60 | CA2588HH | 154 | 2521 | 2008 | Бензин | YV1RS595792731733 | B5254T24345412 |
| 5 | Волво S 60 | CA1952PA | 154 | 2521 | 2008 | Бензин | YV1RS595792731560 | B5254T24343883 |
| 6 | Мерцедес Спринтер товарен | CA9335BM | 58 | 2300 | 1997 | Дизел | WDB9033621P728251 | 60194300615744 |
| 7 | Ауди Q 7 | СВ5259ВХ | 176 | 2967 | 2010 | Дизел | WAUZZZ4L0AD010332 | CAS099614 |
| 8 | Ситроен Джъмпер | СA1450CH | 88 | 2198 | 2008 | Дизел | VF7YABNPA11500445 | 222135 |
| 9 | Фолксваген Пасат 6 | CB1520AH | 103 | 1968 | 2007 | Дизел | WVWZZZ3CZ7E238392 | BKP238425 |
| 10 | БМВ Х 3 | CB 8859 BН | 110 | 1995 | 2005 | Дизел | WBAPB11020WE42028 | 204D481696106 |
| 11 | Волво ХC 90 | CA3591HH | 175 | 3200 | 2008 | Бензин | YV1CM985691515525 | B6324S10070820334 |
| 12 | Фолксваген Фаетон | CB5323BM | 165 | 2967 | 2005 | Дизел | WVWZZZ3DZ68002342 | BMK079930 |
| 13 | Фолксваген Пасат 6 | CB5493АН | 125 | 1968 | 2008 | Дизел | WVWZZZ3CZ9Е013935 | БЕЗ НОМЕР |
| 14 | Мерцедес C 180 | C2727MK | 95 | 2000 | 2002 | Бензин | WDB2030351A373209 | 11195132421324 |
| 15 | БМВ 530 D | CВ1350ВВ | 160 | 2993 | 2004 | Дизел | WBANJ71040CR12605 | 36985820 |
| 16 | БМВ Х 6 | CB3993BС | 180 | 2993 | 2012 | Дизел | WBAFH61060L490556 | 33037889 |
| 17 | Мерцедес ВИАНО | CA6492PT | 110 | 2148 | 2006 | Дизел | WDF63981313206834 | 64698250198029 |

***Посоченият списък е актуален към датата на изготвяне на техническата спецификация в периода на изпълнение на поръчката би могъл да търпи корекции (отпадане на автомобили или придобиване на нови).***

В хода на изпълнение на договора се допуска техническо обслужване и ремонт надопълнително придобити от възложителя автомобили от същите или от други марки, които не са посочени в Табл. № 1, както и отпадане на автомобили от горецитирания списък, когато вече не са собственост на възложителя.

**Всички дейности** по техническото обслужване и ремонта на МПС трябва да се извършват в съответствие с техническата документация за съответния автомобил.

Под техническо обслужване следва да се имат предвид следните дейности:

- Проверка на електрическа и осветителната система, смяна на крушки при необходимост;

- Проверка на спирачна система, смяна на накладки и спирачни дискове при необходимост;

- Проверка на ходова част и амортисьори;

- Проверка на хидравлична система, смяна на хидравлична течност при необходимост;

- Проверка на охладителна/климатична система, допълване на фреон при необходимост;

- Визуален оглед на състоянието на каросерия, защитни елементи под каросерията, тръби и маркучи на горивна и спирачна система, гумени компоненти /муфи, втулки и др./;

- Проверка и подмяна, при необходимост, на задвижващия/те ремък/ци (вериги);

- Проверка на емисиите на отработени газове;

- Проверка и подмяна на свещи и кабели за свещи;

- Проверка на функциите на двигателя и ремонт;

- Подмяна на въздушен филтър;

- Подмяна на двигателно масло и маслен филтър и уплътнение на пробка-картер;

- Проверка и подмяна на трансмисионно масло;

- Подмяна на поленов филтър /филтър на климатичната система/;

- Подмяна на горивен филтър;

- Подмяна на спирачна течност;

- Годишен технически преглед на автомобили собственост на МФ;

- Пътна помощ (репатриране) на автомобили собственост на МФ.

Всички останали дейности, невключени в техническото обслужване, следва да се считат за ремонт. Такива са ремонт на двигател, ходова част, спирачна система, хидравлична система, горивна система, запалителна уредба, кормилна уредба, съединител, скоростна кутия, диференциал, електроинсталацията /без радио апаратите/, подмяна на катализатори, ауспухови тръби и гърнета – при необходимост, автотенекеджийски и бояджийски услуги – при необходимост и други ремонти.

Техническото обслужване и ремонта включват и доставка и монтаж на оригинални резервни части, произведени за съответната марка и модел МПС, консумативи, необходими за поддръжката на МПС и осигуряване на техническата им изправност.

**Стойността на** доставката и монтажа на резервните части, консумативите, необходими за извършване на техническо обслужване и ремонта на МПС е за сметка на Възложителя.

**Изисквания към изпълнението:**

При изпълнение на поръчката, изпълнителят е длъжен:

* Да доставя и монтира нови, неупотребявани и нерециклирани резервни части и материали, със сертификат от съответния производител;
* Да осигури гаранционен срок за извършената работа и вложените резервни части както следва:
* минимум 3 /три/ месеца за извършената работа, съгласно издадените фактури и
* минимум 6 /шест/ месеца за вложените резервни части, ако не е предвиден по-дълъг срок от производителя.
* Да приема МПС в сервиз на Изпълнителя – в работни дни след подадена заявка от определеното отговорно лице от страна на Възложителя. Заявката следва да съдържа информация за времето на нейното подаване и времето на приемане в сервизната база на Изпълнителя;
* Да репатрира МПС в сервиз на Изпълнителя – в работни дни след подадена заявка от определеното отговорно лице от страна на Възложителя. Заявката следва да съдържа информация за времето на нейното подаване, местонахождението на МПС и времето на приемане в сервизната база на Изпълнителя. Репатрирането до сервиза на Изпълнителя в гр. София трябва да се извърши не по–късно от 24 часа от подаването на заявка за автомобили в рамките на Р.България и не по–късно от 3 часа от подаването на заявка за автомобили в рамките на гр. София.

● Да извършва техническо обслужване и ремонт на приетото МПС за срок не по-дълъг от посочения от изпълнителя, считано от датата и часа на заявката на Възложителя. При установяване на некачествено техническо обслужване и ремонт на МПС, същите се отстраняват от изпълнителя, за негова сметка, в срок до 5 /пет/ дни от констатирането, в рамките на гаранционния срок на извършената работа и вложените резервни части, с протокол, подписан от отговорното лице по договора и отизпълнителя.

● Да предостави и попълва стриктно сервизна книжка за автомобила, в която да вписва: обем на ремонта по видове операции, вложените резервни части, дата, показания на километража, подпис и печат;

● Да извършва годишен технически преглед на автомобили, собственост на МФ на територията на гр. София;

● Да фактурира реално изразходваното време на вложения труд при извършване на операциите в човекочасове, ***като същото не може да надвишава това на оторизираните сервизи за съответната марка, за конкретната операция***;

● Да фактурира вложените резервни части, материали и консумативи с включената в ценовото предложение процентна отстъпка, ***като покупната стойност се доказва с представяне на първичен документ от оторизиран вносител на марката***.

**Начин на плащане:**

1. Извършените дейности и вложените резервни части, материали и консумативи се заплащат от МФ, по банкова сметка, посочена от изпълнителя до 10 /десет/ работни дни, след представяне на оригинална фактура и приемо-предавателен протокол за получаване на МПС от сервизната база на Изпълнителя.

Изпълнителят следва да запише на отделни редове във фактурите стойността на вложените резервни части, стойността на вложения труд и идентификация на МПС.

**Срок за изпълнение на поръчката:**

Срокът за изпълнение на поръчката е ***1 (една) година*** от датата на подписване на договора, или до изчерпване на максималната стойност на договора.

**ИЗИСКВАНИЯ КЪМ УЧАСТНИЦИТЕ В ПОРЪЧКАТА**

**ИЗИСКВАНИЯ И ДОКАЗАТЕЛСТВА ЗА ТЕХНИЧЕСКИТЕ И ПРОФЕСИОНАЛНИ СПОСОБНОСТИ НА УЧАСТНИЦИТЕ**

**1.** Участникът следва да представи списък на услугите, идентични или сходни с предмета на настоящата поръчка с посочване на Възложители (получатели), стойност, период на изпълнение (посочва се начална дата и крайна дата на всяка услуга). Към списъка участникът прилага доказателства за извършената услуга под формата на удостоверение, издадено от получателя или от компетентен орган, или чрез посочване на публичен регистър, в който е публикувана информация за доставката или услугата. За сходен предмет на услуга се разбира „Техническо обслужване и ремонт на моторни превозни средства“.

**Минимално изискване:**

Участникът трябва да има изпълнени най-малко три услуги, идентични или сходни с предмета на настоящата поръчка, изпълнени през последните три години от датата на подаване на офертата.

**2.** Списък с посочване на сервизните специалисти /техническите лица/, които ще участват в изпълнението на обществената поръчка. Списъкът следва да съдържа имената, образованието, квалификацията или информация за завършен курс на лицата, които ще изпълняват поръчката. Списъкът следва да бъде подписан от лицето, което представлява участника.

**Минимално изискване:**

Всеки участник трябва да разполага с минимум 4 /четирима/ специалиста /технически лица/, пряко ангажирани с техническото обслужване и/или ремонта на МПС, които да притежават съответното образование, квалификация или завършен курс, свързани със следните области на приложение:

- двигатели с вътрешно горене;

- транспорт и/или транспортна техника;

- експлоатация, диагностика, ремонт, и поддържане на транспортна и/или автомобилна техника;

- електротехника;

и други свързани с техническото обслужване и/или ремонт на МПС.

**3.** Списък-декларация на техническото оборудване за изпълнение на обществената поръчка и на техническото оборудване за изпитване и изследване, които участникът ще осигури за качественото изпълнение на обществената поръчка. Списъкът-декларация следва да съдържа наименование на оборудването, технически характеристики и основание за ползване от участника (собственост, наем, лизинг, предварителен договор, друго основание, конкретизирано от участника, напр. възможностите на трети лица).

**Минимално изискване:**

Участникът да осигури минималното техническо оборудване за качествено изпълнение на обществената поръчка, включително оборудване за изпитване и изследване, както следва:

- Стенд за регулиране на преден и заден мост;

- Спирачен стенд;

- Подемник за ремонт на ходова част (минимум 3 бр.);

- Апаратура за диагностика и пълнене на климатични инсталации;

- Специализиран софтуер за диагностика на МПС, обект на поръчката.

**4.** Списък с посочване местонахождението на сервизните бази.

**Минимално изискване:**

Всеки участник трябва да разполага с минимум една сервизна база (собствена, наета или друга, например използване ресурсите на трети лица) на територията на гр. София, за участие в обществената поръчка която да разполага с 24 часово видео наблюдение и охрана.